b'\n_START_ARTICLE_\nLa\xc5\xbeov notorni (singel)\n_START_SECTION_\nNastanek dueta\n_START_PARAGRAPH_\nIdeja o snemanju skupne pesmi se je porodila spontano ob Cecinem in Sa\xc5\xa1inem ve\xc4\x8dletnem prijateljstvu. V javnosti sta prvi\xc4\x8d potrdila govorice o snemanju dueta januarja leta 2017.  Nato sta nekaj mesecev iskala primerno pesem.  Junija istega leta sta za beograjske Novosti potrdila, da sta za\xc4\x8dela s snemanjem pesmi, \xc4\x8digave avtor je znani srbski skladatelj Goran Ratkovi\xc4\x87 Rale.  Nato je srbska tekstopiska Marina Tucakovi\xc4\x87 potrdila, da je besedilo za pesem napisala prav ona.  Nekaj dni kasneje je Ceca na dru\xc5\xbebenih omre\xc5\xbejih delila vtise s snemanja pesmi.  Avgusta 2017 je Sa\xc5\xa1a razkril, da sta pesem poimenovala La\xc5\xbeov notorni.  Tri dni kasneje sta razkrila na\xc4\x8drte o snemanju videospota.  Spot sta vendarle posnela novembra istega leta, le deset dni pred izdajo singla.\n_START_SECTION_\nPromocija singla\n_START_PARAGRAPH_\nPrva spletna promocija singla se je zgodila 29. novembra ob 12. uri, na pevkini uradni YouTube strani.  Videospot, ki ga je posnel znani srbski re\xc5\xbeiser Dejan Mili\xc4\x87evi\xc4\x87 je v enem dnevu zabele\xc5\xbeil milijon ogledov, trenutno pa \xc5\xa1teje 36 milijonov ogledov (avgust 2019).   Re\xc5\xbeiser spota je 8. decembra na portalu YouTube objavil tudi kraj\xc5\xa1i dokumentarno-glasbeni spot z naslovom "Making of La\xc5\xbeov notorni", ki prikazuje kako so snemali pesem in videospot.  _NEWLINE_29. novembra je na beograjski Pink TV  organizirana tudi prva televizijska promocija singla in videospota.   Videospot so zavrteli v zabavno-glasbeni oddaji "Premijera". Eno uro kasneje so videospot promovirali tudi na beograjski Prva TV. _NEWLINE_Singl je 29. novembra postal dostopen tudi v vseh glasbenih digitalnih trgovinah (iTunes, Spotify, Deezer, ...)._NEWLINE_Koncertne promocije singla ni bilo.\n_START_SECTION_\nNagrade\n_START_PARAGRAPH_\nBralci portala Pink.rs so pesem La\xc5\xbeov notorni razglasili za najve\xc4\x8djo folk uspe\xc5\xa1nico leta 2017. Pesem je prejela ve\xc4\x8d kot 21 tiso\xc4\x8d glasov.   Ceci so nagrado vro\xc4\x8dili v oddaji "Premijera".'